《记梦》
宋代·洪朋

畴昔之梦非想因，倏欻游遨出无垠。旁日挟月超昆崙，虚无上下列宿分。

绛气郁霭玄都门，万灵呵护静不喧。中有蕊珠玉宸君，再拜问道受七言。

故知要妙可不烦，离宫阁道多往还。众真差池玉鍊颜，云衣霞裙绛纛幡。

顾我如旧笑轩轩，问我不归何由缘。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。